Oier Zearra

Oier Zearra Garabieta, pilota arloan Zearra deituraz ezaguna, (Galdakao, Bizkaia, 1977ko urtarrilaren 12a) esku huskako pilotari profesional ohia, Gorputz Hezkuntzako irakaslea eta politikaria da.

Esku huska, atzelari postuan jokatzen zuen, Asegarce enpresarekin. Bigarren mailako buruz buruko txapeldun izan zen 1998an, eta Esku Huskako Binakako Pilota Txapelketa Nagusiko txapeldunorde 2008an.«Oier Zearrak irailean utziko du Asegarce», Berria, 2011-05-24. Estreinako partida 1997ko ekainaren 22an jokatu zuen, Eibarko Astelena pilotalekuan; profesionaletatik erretiratzeko partida, aldiz, 2011ko irailaren 10ean, Galdakaoko Kurtzea pilotalekuan.Iraia Oiarzabal: «Jaia eta partaidetza, biak bat Galdakaon», Berria, 2011-09-09. «Oier Zearraren agurreko partida (2011-09-10) FRONTON TVn», YouTube webgunea. Bideoaren iraupena: 4' 12''.

Gorputz Hezkuntzako lizentzia du, eta 2010/2011 ikasturteaz geroztik, gai horretako irakaslea da Lehen Hezkuntzan.Ainhoa ALTUNA: «Oier Zearra, Pilotaria eta irakaslea: «Erretiroa gero eta gertuago ikusten dudanez, pilotari eta irakasle ere banaiz"», Berria, 2011-03-05.

Politikari gisa, Amaiur koalizioaren Arabako zerrendan aurkeztu zen Espainiako Kongresurako, 2011ko hauteskundeetan.«Amaiurrek bere hautagaiak aurkeztu ditu», Amaiur koalizio politikoa, 2011-10-16.

 Kirol lorpenak 
 Esku huskako bigarren mailako buruz buruko txapelduna: 1998.
 Esku Huskako Binakako Pilota Txapelketa Nagusiko txapeldunordea: 2006.

 Erreferentziak 

 Kanpo loturak 
 Oier Zearraren fitxa, Asegarceren webgunean.
 «Arratsaldero: Oier Zearrarekin solasean», Oier Zearrari Arratsaldero telebista saioan eginiko elkarrizketa, EITB.com, 2011ko iraila. Bideoaren iraupena: 10' 50''.

Kategoria:Baiko Pilotako pilotariak
Kategoria:Bizkaiko pilotariak
Kategoria:Galdakoztarrak
Kategoria:Euskal Herriko politikariak
Kategoria:Amaiurko politikariak
Kategoria:Bizkaiko irakasleak